Na temelju članka 72. stavak 1. Zakona o komunalnom gospodarstvu (“Narodne novine” broj 68/18, 110/18 i 32/20) i članka 32. Statuta Grada Skradina (“Službeni vjesnik Šibensko-kninske županije” broj 10/09, 5/13 i 3/18), Gradsko vijeće Grada Skradina, na 25. sjednici, od 15. prosinca 2020. godine, donosi

  **P R O G R A M**

 **održavanja komunalne infrastrukture**

 **na području Grada Skradina u 2021. g.**

### I UVOD

1. Program održavanja komunalne infrastrukture na području Grada Skradina u

2021. godini (u daljnjem tekstu: Program) odnosi se na održavanje komunalne infrastrukture sljedećih komunalnih djelatnosti:

 - odvodnja atmosferskih voda

 - održavanje čistoće u dijelu koji se odnosi na čišćenje javnih površina

 - održavanje javnih površina,

 - održavanje nerazvrstanih cesta,

 - javna rasvjeta.

 2. Ovim se Programom za navedene komunalne djelatnosti utvrđuje opis i

opseg poslova održavanja komunalne infrastrukture s procjenom pojedinih troškova, te

iskaz potrebnih financijskih sredstava za njegovo ostvarivanje.

 3. Iskaz financijskih sredstava potrebnih za ostvarivanje ovog Programa

temelji se na ravnoteži prihoda i rashodne strane, što znači da su prihodi i primici, te

izdaci i ostala plaćanja planirani na razini ukupnih fakturiranih sredstava komunalne

naknade.

II. OPSEG POSLOVA ODRŽAVANJA KOMUNALNE INFRASTRUKTURE

1. ODVODNJA ATMOSFERSKIH VODA
* održavanje, popravak te redovno čišćenje oborinskih šahtova
1. **ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA**

Održavanje čistoće javnih površina obavljat će “Rivina-Jaruga“d.o.o. Skradin. Teritorijalni obuhvat čišćenja javnih površina čine sva naselja na području Grada Skradina. Čišćenje javnih površina obavljat će se u pravilu od 7 do 15 sati svakog radnog dana.

-2-

2.1. Čišćenje javnih površina,

 2.2. Pranje javnih površina,

 2.3. Čišćenje javnih zelenih površina,

 2.4. Odvoz i odlaganje komunalnog otpada s javnih površina obavljat će se jedanput

 tjedno.

2.5. Odvoz i odlaganje komunalnog otpada sa zelenih površina obavljat će se jedanput

 tjedno.

2.6. Sakupljanje, odvoz i odlaganje glomaznog otpada.

Pod glomaznim otpadom razumijevaju se kruti otpaci koji nastaju u

domaćinstvima i poslovnim prostorima koji po svojoj veličini, količini, sastavu i postanku nisu kućni otpad (prema potrebi).

1. **ODRŽAVANJE JAVNIH POVRŠINA**

Poslove održavanja javnih površina obavljat će “Rivina Jaruga” d.o.o. Skradin. Pod održavanjem javnih površina podrazumijeva se održavanje javnih zelenih površina, pješačkih zona, parkova, dječjih igrališta i javnih prometnih površina, osim javnih cesta.

 3.1. Održavanje javnih zelenih površina

Poslove održavanja javnih zelenih površina obavljat će “Rivina-Jaruga”d.o.o. Skradin, a njihovo održavanje činit će poslovi uređenja travnjaka, cvjetnih ploha, grmlja, drveća, živica, staza i vrtnih klupa.

 3.2.Održavanje i uređenje dječjih igrališta

Održavanje ljuljački i tobogana, zaštita od atmosferskih utjecaja.

 3.3. Održavanje i uređenje parkova

Košenje trave, uređenje živice i drveća, sadnja i zalijevanje cvijeća itd.

 3.4. Održavanje i uređenje ostalih javnih površina

Siječa šiblja i drveća, košenja trave, nasipanje šljunka itd

1. **ODRŽAVANJE NERAZVRSTANIH CESTA**

 Održavanje nerazvrstanih cesta je održavanje površina koji se koriste za promet po

 bilo kojoj osnovi i koje su pristupačne većem broju korisnika, a koje nisu razvrstane u

 smislu posebnih propisa.

 Opseg tekućeg održavanja nerazvrstanih cesta utvrdit će se neposrednim uvidom

 tijekom godine, a odnosit će se na:

-3-

* popravak kolnika od kamenog materijala,
* popravak na cestama s asfaltnim kolnikom,
* postavljanje prometnih znakova.

 Na području Grada Skradina nalazi se 254 km nerazvrstanih cesta od čeg

zemljanih cesta 105 km, te 149 km nerazvrstanih cesta s asfaltnim kolnikom.

1. **ODRŽAVANJE GROBLJA**

 Na području grada Skradina nalazi se 13 groblja. Radovi održavanja podrazumijeva košnju raslinja i uređenje staza unutar groblja, a povjerit će se komunalnom poduzeću «Rivina Jaruga» d.o.o. Skradin.

 Groblja će se temeljito urediti 2 puta godišnje (proljeće i jesen).

### JAVNA RASVJETA

Pod pojmom “javna rasvjeta” razumijeva se upravljanje i održavanje objekata i uređaja javne rasvjete za rasvjetljavanje javnih površina, javnih cesta koje prilaze kroz naselje i nerazvrstanih cesta.

Poslove upravljanja i održavanja objekata i uređaja javne rasvjete obavljati će «Rivina Jaruga» d.o.o. Skradin.

Na području Grada Skradina instalirano je 1473 rasvjetnih mjesta.

 Na temelju broja rasvjetnih mjesta i podataka o troškovima javne rasvjete u prethodnoj godini bit će procijenjen iznos potrebnih financijskih sredstava za financiranje javne rasvjete u ovom Programu.

 III. ISKAZ FINANCIJSKIH SREDSTAVA ODRŽAVANJA KOMUNALNE INFRASTRUKTURE

 Na temelju podataka o površinama poslovnog i stambenog prostora obveznika plaćanja komunalne naknade te utvrđenog opsega radova održavanja uređenog građevinskog zemljišta u 2021. godini se planiraju sljedeći prihodi i primici te izdaci i ostalo plaćanje za održavanje komunalne infrastrukture.

-4-

#### A) PRIHODI PO POSEBIN PROPISIMA iznos u kunama

1. KOMUNALNA NAKNADA 600.000,00

2. SREDSTVA IZ PRORAČUNA 1.715.000,00

#### UKUPNI PRIHODI I PRIMICI 2.315.000,00

#### B) IZDACI I OSTALA PLAĆANJA iznos u kunama

1. Odvodnja atmosferskih voda 50.000,00

UKUPNO 50.000,00

2. Održavanje i uređenje javnih površina 700.000,00

#### UKUPNO 700.000,00

3.Održavanje plaža na području Grada Skradina 215.000,00

UKUPNO 215.000,00

4. Održavanje groblja 50.000,00

 UKUPNO 50.000,00

5. Održavanje nerazvrstanih cesta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- tekuće održavanje kolnika od kamenog materijala,

 asfaltnog kolnika 580.000,00

- postavljanje prometnih znakova \_\_\_\_\_\_\_ \_\_\_\_\_\_ 20.000,00

#### UKUPNO 600.000,00

6. Održavanje javne rasvjete \_\_\_\_\_\_\_\_\_\_\_\_\_\_\_\_\_\_\_\_\_

- potrošnja elekt. energije 450.000,00

- troškovi održavanja i upravljanje 250.000,00

#### UKUPNO 700.000,00

#### **SVEUKUPNO IZDACI I OSTALA PLAĆANJA 2.315.000,00**

-5-

 Ovaj Program stupa na snagu dan nakon objave u «Službenom vjesniku Šibensko-kninske županije» , a primjenjuje se od 01. siječnja 2021. godine.

KLASA: 363-02/20-01/3

URBROJ: 2182/03-02-20-1

Skradin, 15. prosinca 2020.god.

 **GRADSKO VIJEĆE**

 **GRADA SKRADINA**

 **POTPREDSJEDNIK**

 **Tonći Petrović, v.r.**